[{"text_idx": "#000000", "text": "Saharako ipuinen kontaketa izanen dute asteazkenean Leitzan"}, {"text_idx": "#000001", "text": "Ostiralean eramango dute Leitzako liburutegitik Saharako errefuxiatuen kanpalekuetako 'Bubisher' liburutegiei buruzko erakusketa. Erakusketa eraman aurretik, asteazkenean, Kamishibai Saharako ipuinen kontaketa izanen dute 18:00etan liburutegian."}, {"text_idx": "#000002", "text": "Bubisher Saharako basamortuan albiste onak ekartzen dituen txoria da eta ahozko tradizio luzeadu saharar herriaren ondarean. Aldi berean, izen hori du Saharako errefuxiatuen kanpalekuetako liburutegiak eta liburutegibusak kudeatzen dituen proiektuak. Duela urte batzuk Saharako errefuxiatuen kanpalekuetan dauden liburutegiei laguntzeko asmoz, Saharako kabiak elkartasun proiektua paratu zuten martxan Nafarroan. Hala, Saharako errefuxiatuen kanpalekuak liburuz hornitzen dituzte eta sahararren kultura Nafarroara ekartzen dute."}, {"text_idx": "#000003", "text": "Publizitatea eta erakundeen dirulaguntzak ez dira nahikoa TTIPI-TTAPAren eta ERRAN.EUSen etorkizuna bermatzeko, eta zu bezalako irakurleen babesa behar dugu aitzinera egiteko."}]